આંકલાવ : આંકલાવ તાલુકાના આસોદર ગામે આવેલી આસોદર ચોકડી પર રહીને વાસદ બગોદરા સિક્સ લેન હાઇવે પસાર થઇ રહ્યો છે જ્યાં બોક્સ ટાઇપ નો ઓવરબ્રિજ બનાવવાતા હજારો લોકો બેરોજગાર થાય તેવી પરિસ્થિતિનું નિર્માણ થતા સ્થાનિકો દ્વારા કોલમ બીમ વાળો 800 મીટર ઓવરબ્રિજ બનાવવા માટે સરકાર સમક્ષ માગણી કરી આજે આસોદર બંધનું એલાન આપી પોતાનો ગુસ્સો વ્યક્ત કર્યો હતો જેના પગલે આજે આસોદર બચાવોના નારા સાથે સજ્જડ બંધ રહ્યું હતું જેમાં લોકોએ સવારથી જ સ્વયંભૂ પોતાના વેપાર ધંધા બંધ રાખ્યા હતા ત્યારબાદ વેપાર રોજગાર બચાવ સંઘર્ષ સમિતિ આસોદર ની આગેવાની હેઠળ આણંદ જિલ્લા કલેક્ટરને આવેદનપત્ર આપવામાં આવ્યું હતું અને પોતાની માગણીઓ જણાવવામાં આવી હતી.